Účastník ZPC	
Meno, priezvisko, titul:	Beata Menzlová Ing.	
Úsek:	Úsek pre tvorbu a rozvoj obsahu vzdelávania národnostných menšín	
	
Zahraničná pracovná cesta	
Miesto konania – štát, mesto:	Nemecko – Berlín	
Organizátor:	Goetheho inštitút Mníchov	
Termín:	19.5.-24.5.2019	
Účel:	Vzdelávanie v Nemecku Vzdelávanie, jazyk, národnostná menšina	
Rokovací jazyk:	nemecký	
	
Rámcový program
19.5.  Pricestovanie
20.5. Pozdravenie vedúcou vzdelávacieho centra Susanne Becker, uvedenie do témy, prezentácie jednotlivých krajín, predstavenie pracovnej skupiny Národnostné menšiny (koordinátorka Renate Tischler), Koncepcia pre nemecký jazyk ako jazyk národnostných menšín (Prof. Dr. Claudia M. Rie)
Návšteva Deutsche Welle
21.5.2019 Projekt: Príprava seminára pre rodičov k téme Viacjazyčnosť – Andrea Wünsch z medzinárodného výskumného inštitútu pre viacjazyčnosť. LMU Mníchov
Prednáška – Migrácia a projekty pre migrantov, Prof. Dr. Gernot Wolfram, Centrála pre politické vzdelávanie
Návšteva centra pre médiá a komunikáciu
Videoautobus
22.5.2019  Bautzen – Budyšín: administratívne a kultúrne centrum Lužických Srbov
23.5.2019 Návšteva školy – hospitácia v rámci projektových hodín
24.5. Odchod na Slovensko	
	
Stručný priebeh	
Na vzdelávacom podujatí Vzdelávanie, jazyk, národnostná menšina sa stretli zástupcovia nemeckej národnostnej menšiny a zástupcovia, ktorí sú zodpovední za vzdelávanie nemeckej národnostnej menšiny v danej krajine z 11 krajín a to z Litvy, Lotyšska, Ruska, Kazachstanu, Poľska, Maďarska, Českej republiky, Ukrajiny, Rumunska, Srbska a zo Slovenska. Vzdelávanie bolo na vysokej úrovni. 
Hlavnými cieľmi boli výmena skúseností v rámci jednotlivých zúčastnených krajín, práca so žiakmi v rámci rôznych projektov – ako získanie inšpirácii pre vlastné projekty, ktoré by prispeli na zlepšenie ovládania nemeckého jazyka mládeže nemeckej národnostnej menšiny.
Po pozdravení a privítaní Susanne Becker, vedúcou vzdelávacieho centra a vytvorila pracovná skupina nemeckej národnostnej menšiny. Cieľom bola výmena skúseností a získanie inšpirácii na zlepšenie  vyučovania žiakov nemeckej národnostnej menšiny ako aj na udržanie tradície a zvyklostí. Na spoluprácu sa vytvoril aj Alumniportál, ktorý slúži na komunikáciu medzi jednotlivými krajinami. Cieľ je aj aby jednotlivé skupiny nemeckej národnostnej menšiny vytvárali spoločné cezhraničné aktivity pre deti a mládež. V druhej časti prezentovali jednotlivé krajiny svoju organizáciu a predstavili vlastné programy.
Poobede Prof. Dr. Claudia M. Riehl z Inštitútu pre nemčinu ako cudzí jazyk, LMU Mníchov vo svojej prednáške predstavila výsledky  výskumy Viacjazyčnosť u malých detí. Profesorka Dr. Claudia M. Riehl poukázala na rôzne výhody učenia sa viacerých jazykov v rannom veku. Na záver predstavila koncepciu pre nemčinu ako jazyka národnostnej menšiny.
Po prednáške a diskusii sme navštívili Deutsche Welle, nemecký zahraničný vysielač, ktorý vysiela v rôznych krajinách a pripravuje program doma a v zahraničí v spolupráci s rôznymi krajinami sveta. O práci a rôznych možnostiach učenia sa nemeckého jazyka v rámci vysielania Deutsche Welle. 
V utorok, dňa 21.5.2019, jedna skupina uskutočnila rozhovory v Kulturne forum v Postupime. My sme sa zúčastnili prednášky k Viacjazyčnosti v Goetheho inštitúte. V prednáške Andrea Wünsch z Ludwig - Maximiliana univerzity v Mníchove poukázala na najnovšie výsledky výskumu z tejto oblasti. Ďalej predstavila projekt, ktorý realizujú v Nemecku: Semináre s rodičmi na tému viacjazyčnosť. Poobede sme si vypočuli prednášku prof. Dr. Fernot Wolframa vo Federálnej  centrále pre politické vzdelávanie k téme Migračná politika a projekty ako pracovať s migrantmi. Našli nový spôsob ako ich integrovať do každodenného života, aby sa cítili byť užitoční. Vo večerných hodinách sa uskutočnila prehliadka Berlína s videobusom. Popri výklade sa zároveň premietali ukážky z histórie Berlína. Prepojenie súčasného vývoja s históriou bolo veľmi dobrou ukážkou na pochopenie niektorých udalostí a celkového rozvoja Berlína od roku 1945.
V stredu sme cestovali do Budyšína, do administratívneho a kultúrneho centra Lužických Srbov. V Budyšíne sme navštívili jazykové centrum Witaj, kde nám predstavili projekty zamerané na činnostný prístup. Pri práci s malými žiakmi využívajú naratívnu metódu. Následne sme navštívili Domowina –kde sme si vypočuli prezentáciu pána Clemensa Škodu, ktorý nám predstavil situáciu národnostnej menšiny Lužických Srbov. Po prehliadke mesta sme navštívili múzeum Lužických Srbov.   
Vo štvrtok, 23.5.2019 sme mali návštevu školy. V základnej škole sme sa zúčastnili projektového vyučovania a vytvárali si vlastné hry. Touto formou rozvíjali nielen vlastnú kreativitu, ale aj kompetenciu riešenie problémov. Žiaci sa učili pracovať v kolektíve, jeden druhého počúvať a spolu diskutovať. 
	
Odporúčania a závery	
Všetky prednášky k aktuálnej téme Viacjazyčnosť boli veľmi založené na výskume.  ŠPÚ pracuje v tejto oblasti a spolupráca s univerzitami v Nemecku môže skvalitniť výskum v danej oblasti. Ďalšou dôležitou témou bola diskusia ako dosiahnuť kvalitnejšie vzdelávanie nemeckého jazyka v národnostných školách.  Z diskusií, rozhovorov vyplynulo, že prvoradá úloha je zlepšiť kvalitu vzdelávania nemeckého jazyka a presvedčiť rodičov, aby s deťmi rozprávali v materinskom jazyku aj doma a vysvetliť im, že viacjazyčnosť je pre dieťa veľkým prínosom. 
Ďalšou úlohou je pripraviť pre žiakov rôzne vzdelávacie materiály, aktivity, ktoré im sprostredkujú nielen vedomosti, ale získajú zážitkovou formou aj vlastné skúsenosti. 
	
Očakávaný prínos 
V rámci metodického portálu Štátneho pedagogického prístupu sa pripravia sa inovatívne vzdelávacie materiály 	
Informácie nadobudnuté počas pracovnej cesty 	
Prehľad prinesenej dokumentácie a miesto jej uloženia:  založené v ŠPÚ	
Správy sú dostupné 	
Spôsob zverejnenia výsledkov ZPC elektronicky	
Správa zo ZPC bola zaslaná 	
	
Súhlasím so zverejnením správy na internete.	
Správu vypracoval: Beata Menzlová	
Dátum: 20.6.2018	
Správu schválil: